बिहार में नाटकीय घटनाक्रम : नीतीश का इस्तीफा; मोदी की बधाई, भड़के लालू और फिर नया समीकरण  
शाम से देर रात तक बिहार में चली राजनीतिक उठापटक
तेजस्वी के खिलाफ लगे आरोपों को लेकर महागठबंधन बिखरा
नीतीश के फैसले पर आरजेडी प्रमुख लालू प्रसाद बौखलाए
इस घटनाक्रम के साथ ही बीजेपी अध्यक्ष अमित शाह सक्रिय हो गए और उन्होंने बिहार के बीजेपी के वरिष्ठ नेता सुशील मोदी को संदेश भेज दिया. आनन-फनन में बिहार के बीजेपी के विधायकों की बैठक बुलाई गई और नीतीश कुमार को समर्थन देने का ऐलान कर दिया गया. देर रात नीतीश और सुशील मोदी ने राज्यपाल केशरीनथ त्रिपाठी से मुलाकात की. नीतीश कुमार गुरुवार को मुख्यमंत्री की शपथ लेंगे और एक बार फिर उसी बीजेपी के साथ सत्ता संभालेंगे जिससे उनका 2014 से पहले 17 साल तक नाता था.